Akvaariumisse ostsime 3 Coridoras Paleatust ehk kiiversäga. Nüüd on meil 7 daaniot, 6 kiillaik-rasboorat, 2 Platydoras costatust ja õuntigu.  Daaniotega olen ma väga rahul. Lõbusad ja suht aktiivsed.Nende eluiga ei ole just pikk (mõningatel andmetel (2-3 aastat), aga meil on nad aga juba poolteist aastat olnud ja kõik seitse on alles.  Sama kaua on olnud costatused, aga meie kunagised esimesed  costatused, kes nüüd elavad juba mitu aastat äia-ämma juures, on ligi 10-11 aastat vanad, suured ja paksud. Lahedad, kuigi igavad kalad. Peidavad end päeval ja öösel siis müttavad ringi.  Rasboorasid alles testime, sügisest saadik. Seni on ok.  Raagritsikad kasvavad ja krevettide pisipojad ka.  Arvasin, et krevetid ei ela jahedaid ruume üle, aga tundub, et asi on seni läinud kaotusteta. 3 vana krevetti ja hulgaliselt pisikesi - nii umbes 9-11.